2017. gada 19. decembrī Noteikumi Nr. 764

Rīgā (prot. Nr. 63 21.§)

**Grozījumi Ministru kabineta 2015. gada 26. maija noteikumos Nr. 258 "Valsts atbalsta piešķiršanas kārtība projektu īstenošanai**

**EUREKA programmas ietvaros"**

Izdoti saskaņā ar

Zinātniskās darbības likuma

33. panta trešo daļu

1. Izdarīt Ministru kabineta 2015. gada 26. maija noteikumos Nr. 258 "Valsts atbalsta piešķiršanas kārtība projektu īstenošanai EUREKA programmas ietvaros" (Latvijas Vēstnesis, 2015, 108. nr.) šādus grozījumus:

1.1. aizstāt 27. punktā vārdus "papīra formā" ar vārdiem "papīra vai elektroniska dokumenta formā atbilstoši normatīvajiem aktiem par elektronisko dokumentu noformēšanu";

1.2. izteikt 48. punkta pirmo teikumu šādā redakcijā:

"Atbilstoši regulas Nr. 651/2014 12. pantam aģentūra un šo noteikumu 2.10.3. un 2.10.4. apakšpunktā minētie projekta dalībnieki glabā detalizētu dokumentāciju, kura satur informāciju un atbilstošus dokumentus, kas pamato, ka ir izpildīti visi šajā regulā paredzētie nosacījumi.";

1.3. papildināt noteikumus ar 48.1 punktu šādā redakcijā:

"48.1 Aģentūra nodrošina pārredzamības prasības izpildi atbilstoši normatīvajiem aktiem par kārtību, kādā publicē informāciju par sniegto komercdarbības atbalstu.";

1.4. papildināt noteikumus ar [VII](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba#n10) nodaļu šādā redakcijā:

"**VII. Noslēguma jautājums**

51. Grozījumi šo noteikumu 1. pielikuma 3.2. un 4.2. apakšpunktā un 4. pielikumā, kas paredz, ka pieteikumā un atbalsta pretendenta apliecinājumā norāda ziņas par to, ka organizācijai vai institūcijai ir aktivizēts oficiālās elektroniskās adreses konts, attiecībā uz vadošajiem atbalsta pretendentiem un atbalsta pretendentiem, kuri ir komercreģistrā reģistrētas komercsabiedrības vai zinātnisko institūciju reģistrā reģistrētas zinātniskās institūcijas, kas vienlaikus ir reģistrētas arī komercreģistrā vai biedrību un nodibinājumu reģistrā, piemērojami ar 2020. gada 1. janvāri.";

1.5. papildināt 1. pielikuma 3.2. un 4.2. apakšpunktu ar rindu šādā redakcijā:

|  |  |
| --- | --- |
| "Ziņas par to, ka organizācijai ir aktivizēts oficiālās elektroniskās adreses konts | " |

1.6. papildināt 4. pielikumu aiz rindas "institūcijas adrese \_\_\_\_\_\_\_\_\_\_\_\_\_" ar rindu šādā redakcijā:

"ziņas par to, ka institūcijai ir aktivizēts oficiālās elektroniskās adreses konts \_\_\_\_\_\_\_\_\_\_\_\_\_\_\_\_\_\_".

2. Šo noteikumu 1.4., 1.5. un 1.6. apakšpunkts stājas spēkā 2018. gada 1. jūnijā.

Ministru prezidents Māris Kučinskis

Izglītības un zinātnes ministrs Kārlis Šadurskis